CELEX: 61999CJ0370
Language: da
Date: 2001-01-11
Title: Domstolens Dom (Første Afdeling) af 11. januar 2001. # Kommissionen for De Europæiske Fællesskaber mod Irland. # Traktatbrud - Direktiv 96/9/EF - Manglende gennemførelse inden for den fastsatte frist. # Sag C-370/99.

Avis juridique important

|

61999J0370

Domstolens Dom (Første Afdeling) af 11. januar 2001.  -  Kommissionen for De Europæiske Fællesskaber mod Irland.  -  Traktatbrud - Direktiv 96/9/EF - Manglende gennemførelse inden for den fastsatte frist.  -  Sag C-370/99.  

Samling af Afgørelser 2001 side I-00297

ParterDommens præmisserAfgørelse om sagsomkostningerAfgørelse
Nøgleord

Medlemsstater - forpligtelser - gennemførelse af direktiver - manglende gennemførelse ubestridt(Art. 226 EF) 

Parter

I sag C-370/99,Kommissionen for De Europæiske Fællesskaber ved K. Banks og M. Desantes, som befuldmægtigede, og med valgt adresse i Luxembourg,sagsøger,modIrland ved M.A. Buckley, som befuldmægtiget, og med valgt adresse i Luxembourg,sagsøgt,angående en påstand om, at det fastslås, at Irland har tilsidesat sine forpligtelser i henhold til Europa-Parlamentet og Rådets direktiv 96/9/EF af 11. marts 1996 om retlig beskyttelse af databaser (EFT L 77, s. 20), idet Irland ikke har vedtaget de love og administrative bestemmelser, som er nødvendige for at efterkomme direktivet,harDOMSTOLEN (Første Afdeling)sammensat af afdelingsformanden, M. Wathelet, og dommerne P. Jann og L. Sevón (refererende dommer),generaladvokat: P. Légerjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 19. oktober 2000,afsagt følgendeDom 

Dommens præmisser

1 Ved stævning indleveret til Domstolens Justitskontor den 4. oktober 1999 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Irland har tilsidesat sine forpligtelser i henhold til Europa-Parlamentet og Rådets direktiv 96/9/EF af 11. marts 1996 om retlig beskyttelse af databaser (EFT L 77, s. 20), idet Irland ikke har vedtaget de love og administrative bestemmelser, som er nødvendige for at efterkomme direktivet.2 Ifølge artikel 16, stk. 1 og 2, i direktiv 96/9 skulle medlemsstaterne sætte de nødvendige love og administrative bestemmelser i kraft for at efterkomme direktivet inden den 1. januar 1998 og meddele Kommissionen teksten til de nationale retsforskrifter, som de udsteder på det område, der er omfattet af direktivet.3 Da Kommissionen ikke havde modtaget underretning om de foranstaltninger, Irland skulle træffe for at efterkomme direktiv 96/9, tilstillede Kommissionen den 31. marts 1998 Irland en åbningsskrivelse og anmodede heri medlemsstaten om at fremkomme med sine bemærkninger inden for en frist på to måneder.4 Ved skrivelse af 18. maj 1998 besvarede de irske myndigheder åbningsskrivelsen, idet de redegjorde for et lovforslag, som var ved at være færdigudarbejdet, og som ville sikre gennemførelsen af direktiv 96/9.5 Da Kommissionen ikke modtog yderligere oplysninger fremsatte den ved skrivelse af 2. oktober 1998 en begrundet udtalelse over for Irland, hvori den opfordrede Irland til at efterkomme udtalelsen inden for en frist på to måneder fra dens meddelelse.6 Som svar på den begrundede udtalelse oplyste de irske myndigheder ved skrivelse af 1. december 1998, at det lovforslag, som skulle sikre gennemførelsen af direktiv 96/9, ville blive vedtaget snarest, idet de dog ikke angav nogen nærmere tidsplan. Det fremgik af skrivelsen, at forsinkelsen med hensyn til at efterkomme direktivet skyldtes det betydelige lovgivningsarbejde, som var forbundet med indførelsen af et effektivt og moderne system til beskyttelse af ophavsret og beslægtede rettigheder.7 Da Kommissionen ikke modtog yderligere meddelelser om gennemførelsen af direktiv 96/9 i Irlands retsorden, har den anlagt nærværende sag.8 Kommissionen har henvist til de forpligtelser, de påhviler medlemsstaterne i henhold til EF-traktatens artikel 189, stk. 3, og artikel 5 (nu artikel 249, stk. 3, EF og artikel 10 EF), samt til artikel 16 i direktiv 96/9, og herved gjort gældende, at Irland ikke rettidigt har truffet de nødvendige foranstaltninger til at gennemføre direktivets bestemmelser i sin nationale retsorden.9 Irland bestrider ikke, at det har tilsidesat sin forpligtelse til at gennemføre direktiv 96/9 i sin nationale retsorden inden for den fastsatte frist, men har i svarskriftet gjort gældende, at det med henblik på denne gennemførelse havde vist sig nødvendigt at foretage en fuldstændig ændring af Irlands lovgivning om kunstnerisk ejendomsret, men at denne opgave snarest vil blive afsluttet. På denne baggrund har Irland anmodet om, at sagen udsættes i seks måneder, hvilket vil gøre det muligt at fastsætte de nødvendige nationale bestemmelser. Kommissionen kan således efter at have gennemgået disse bestemmelser hæve sagen.10 Kommissionen har imidlertid rejst indsigelse mod denne anmodning om udsættelse af sagen navnlig under hensyn til det tidsrum, Irland har haft til at gennemføre direktiv 96/9, idet sagen først blev anlagt halvandet år efter udløbet af fristen for gennemførelse af direktivet. Kommissionen har tilføjet, at såfremt den ikke handlede inden for de normale frister, som er fastlagt af Domstolen, ville den tilsidesætte sine forpligtelser som traktatens vogter.11 Af de grunde, som er anført af generaladvokaten i punkt 12-15 i forslaget til afgørelse, bør det fastslås, at Irland har tilsidesat sine forpligtelser i henhold til direktiv 96/9/EF, idet Irland ikke har vedtaget de love og administrative bestemmelser, som er nødvendige for at efterkomme direktivet. 

Afgørelse om sagsomkostninger

Sagens omkostninger12 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Irland tilpligtes at betale sagens omkostninger, og Irland har tabt sagen, bør det pålægges det at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Første Afdeling)1) Irland har tilsidesat sine forpligtelser i henhold til Europa-Parlamentet og Rådets direktiv 96/9/EF af 11. marts 1996 om retlig beskyttelse af databaser, idet Irland ikke har vedtaget de love og administrative bestemmelser, som er nødvendige for at efterkomme direktivet.2) Irland betaler sagens omkostninger.